ОРГАНИЗАЦИЈА УЧЕЊА НА ДАЉИНУ

Новонастала ситуација карантина и учења на даљину захтева од ученика, родитеља и наставника велико прилагођавање и солидарност. Пре свега, ученици редовно добијају распоред предавања на ТВ-у за свој разред, које су у обавези да прате. Исто као што пратите наставу у школи, тако сада пратите на ТВ-у. Имате обавезу и одговорност да пратите те садржаје, да пратите инструкције наставника и одговорно радите домаће задатке и шта се тражи од вас. Најбољи начин да обавите ваше школске активности јесте да након одгледаних садржаја на даљину, урадите домаћи који вам задају наставници, и да не одлажете. Највишу концентрациу и вољу за учењем имамо ујутру, и јутро је најбоље време за искоришћвање обављање школских обавеза. У томе вам највише могу помоћи родитељи. Нарочито деци млађих разреда, којима је потребна већа помоћ у савлађивању гарадива и описмењавања. Разговарајте са родитељима о свему, распитујте се, будите обавештени о тренутној ситуацији и околностима. Тражите подршку од родитеља, и ако се осећате узнемирено због изолације и нових околности, као и у прилагођавању на нови начин учења на даљину. Већина родитеља, претпоставља се, не ради, и у могућности су да вам помогну да се носите што је боље и успешније са датим околностима. Будите одговорни, тражите подршку од родитеља и наставника, и целокупан овај периоду чења на даљину ће проћи успешно за све нас. Држимо се заједно, разговарајмо, тражимо подршку.

Психолог школе - Јелена Јеремић

Педагог школе - Славица Мартиновић